Franjevački samostan
sv. Frane u Zadru
Trg sv. Frane 1 23 000 ZADAR Tel. 023/ 250-468 Fax: 023/ 254-349
WEB STRANICA: www.svetifrane.org
Osoblje samostana: fra Josip Sopta, provincijal,
fra Drago Ljevar, gvardijan 098 337 001 ili e-mail: drago.ljevar@si.t-com.hr
fra Diego Deklić tajnik provincije, vikar, ekonom, tel. 254-348
i fra Tomislav Ćurić knjižničar
Zadar, 17. travnja 2011.

15(70)2011.

Evanđelje Mt 21,1-11
Čitanje svetog Evanđelja po Mateju
Blagoslovljen onaj koji dolazi u ime Gospodnje.
Kad se približiše Jeruzalemu te dođoše u Betfagu, na Maslinskoj gori, posla Isus dvojicu učenika govoreći: »Pođite u selo pred vama i odmah ćete naći privezanu magaricu i uz nju magare. Odriješite ih i dovedite k meni. Ako vam tko što rekne, recite: 'Gospodinu trebaju', i odmah će ih pustiti.« To se dogodi da se ispuni što je rečeno po proroku:
»Recite kćeri sionskoj: Evo kralj ti tvoj dolazi, krotak, jašuć na magarcu, na magaretu, mladetu magaričinu.«
Učenici odu i učine kako im naredi Isus. Dovedu magaricu i magare te stave na njih haljine i Isus uzjaha na njih. Silan svijet prostrije svoje haljine po putu, a drugi rezahu grane sa stabala i sterahu ih po putu. Mnoštvo pak pred njim i za njim klicaše: »Hosana Sinu Davidovu! Blagoslovljen onaj koji dolazi u ime Gospodnje! Hosana u visinama!«
Kad uđe u Jeruzalem, uskomešao se sav grad i govorio: »Tko je ovaj?« A mnoštvo odgovaraše: »To je prorok, Isus iz Nazareta galilejskoga.« Riječ Gospodnja.

POSTOVANJE
Vratimo se slavlju današnje nedjelje. Nosimo grančice u rukama, koje su prije toga blagoslovljene. Klicali smo i uzvicima poštovanja onih ljudi: „Hosana Sinu Davidovu“. Poštovali smo našeg Mesiju i kralja. On i samo on je naš kralj i Gospodin. Tako treba ostati cijelog života.
U ime naše Franjevačke zajednice fratara i sestara svim našim dragim vjernicima koji dolaze u našu crkvu i Franjevački samostan sv. Frane u Zadru:
SRETAN USKRS!

MUKA ISUSOVA I MUKA ČOVJEČANSTVA
Kroz Isusovu muku izriče se paradoks i proturječnost čovjeka i čovječanstva. Svi, i pojedinačno smo za princip ljubavi kao osnovni izvor ljudskog življenja i smisla življenja, a s druge strane naše življenje ide drugim smjerom (masa urliče na Isusa). Tu se smješta tajna mržnje naspram ljubavi. Izgleda da mržnja i može biti samo naspram ljubavi.
Isus stoji naspram mržnje. Isus koji je božansko utjelovljenje ljubavi (ako sam zlo učinio dokažite!) nije prihvaćen od onih koji čeznu za ljubavlju, koji čeznu da se zbudu Blaženstva. Zašto? Evo na ovo pitanje je vrlo teško odgovoriti. Kroz Posljednju večeru očituje se apsolutna Božja (Isusova) ljubav. Samoga sebe predaje da ljude nahrani ljubavlju. Predaje svoje tijelo i svoju krv. Predaje cijeloga sebe. To je osnovni Isusov stav prema svijetu. Isusova muka je njegova i naša istinska kušnja. On koji se istinski predao za čovječanstvo, za čovjeka, kao da nije prihvaćen od tog istog čovjeka koji čezne za apsolutnom ljubavlju.
Čovjek se pokazuje kao onaj koji ili ne razlikuje istinsku ljubav od zavođenja ili je toliko zločest. Jedno je od toga sigurno istinsko. Isusova muka je istinska kušnja za Isusa, za njegove učenike, za staru vjeru, svećenike, vlast i cijeli narod. Svatko je pokazao svoje pravo lice. Pokazali su se što su u sebi, u svojoj nutrini. I Isus i apostoli, i svećenici i vlast i narod. On (Isus) koji je sav Božja objava dobrote prema narodu i kojega je narod očekivao, sada ga ne slijedi.
I učenici su se pokazali kao oni koji su još bili prožeti 'interesom', sad kad im se čini da sve gube odriču se svih ljubavi i prijateljstva koja su proživljavali s Isusom, i u koje ih je uveo. Interesantna je ta općenarodna zaslijepljenost. Ustaju protiv samih sebe, protiv svojih nadanja. Postavljaju se krivo makar žele ispravno. I sve ide ukrivo. Ne prepoznaju ljubav, dozvoljavaju da se s njima manipulira, podržavaju čak one s kojima se ne slažu, koji ih iskorištavaju.
Tragedija ljubavi (iznevjerene) očituje se kroz lik Jude. Tamo gdje je ljubav, tamo može biti i izdaja. Isusa nisu izdali ni Pilat, ni drugi, nego onaj koji ga je ljubio. I izdaje ga znakom ljubavi. Tu se očituje preokret ljubavi u zloću. Interesantno je naglašena Pilatova kolaboracija, iako vidi da je Isus nevin, s Isusovim neprijateljima. Opet zapažamo kako općenita psihoza guta pojedinca pa kada je i svjestan drukčijeg stanja od masovnog aklamiranja.
Velikani su duha oni koji mogu ostati dosljedni sebi i svojoj savjesti unutar masovne psihoze. Takvi duhovi su stupovi ljudske povijesti. Također je interesantno registrirano, čovjek poganin je prvi koji u razapetom Isusu zapaža Sina Božjega. Njemu nikakva predrasuda nije smetala da istinski prepozna u Isusu Kristu - Mesiju. Često ljudi sklerozirani u svojoj religioznosti više ne zapažaju u Isusu Sina Božjega. Očito Isusova muka pokazuje 'grešnost' svih ljudi. Svi su ljudi potrebni spasenja i za sve je Isus umro da ih svojom ljubavlju opere, da im oprosti grijehe. "Oprosti im jer ne znaju što čine". – Ne znamo što činimo ili ne činimo što znamo.
Isus, kao Božje objavljenje, došao je za sve ljude da ih preporodi. S naše strane traži se da prihvatimo ponuđenu ljubav koja će nas preporoditi. Isusova muka, nažalost, događa se i danas. Sve nam je prepoznatljivo, osim što njega ne prepoznajemo. I danas se nepravedno sudi Isusu, i danas ga opkoljuju apostoli koji zdvajaju, i danas se šeću Petri i Jude, i Ivani i Pilati... A sve je ovo znak da smo se malo odmakli od početka, da zapravo nismo prihvatili plodove Kristove muke.
Kao da nju redovno slavimo ali ne prihvaćamo njezinu poruku i ljubav. I ovaj Veliki tjedan, počevši od slavnog ulaska Isusovog u Jeruzalem pa do mučnog uspinjanja do vrha Golgote, vodi nas da nas pročisti, da nas dovede do našeg unutarnjeg uskrsnuća koje bi nas dovelo pojedinačno i zajednički do sveopćeg uskrsnuća. Isus nas predvodi i predvodit će dok i zadnjeg čovjeka ne privede do preobraženja, do Uskrsa.
Marjan Jurčević

Cvjetnica godine A (Mt 26,14-27,66)
Popričesna meditacija
“Bože moj, Bože moj, zašto si me ostavio?”
Kakvu li si morao osjetiti prazninu oko sebe u času raspeća...! Bog nikog ne ostavlja, no može udijeliti iskustvo ostavljenosti! Privini me na križ da s Tobom podijelim taj osjećaj kojim otkupljuješ svijet!
“Oče, oprosti im, jer ne znaju što čine!”
Hvala Ti što me opravdavaš. Ne znam što činim kada Ti okrećem leđa. Oprosti meni koji sam danas prisutan podno Tvoga križa, jer umireš za mene.
“Žedan sam!”
Žedan si djela ljubavi - žedan si mene. Oprosti što nisam u stanju utažiti Tvoju žeđ. Oprosti i što danas drugi ostaju žedni pokraj mene.
“Oče, u ruke tvoje predajem duh svoj!”
I ja bih htio biti dokraja predan. Učini moj život vječnim darom Tebi!
Klanjam Ti se, Presveti Gospodine Isuse Kriste, ovdje i po svim crkvama svijeta, i blagoslivljam Te, jer si po svojemu svetom križu otkupio svijet. Otkupio mene. Priredio: Dario Miletić

Pozivamo Vas dragi vjernici da pomognete akciju naših mladih koji u klaustru imaju svoj štand na kojemu možete uzeti razne suvenire koje su sami izradili predvođeni s. Laudom. Dobivena sredstva idu z školovanje djece u Misiji Kimbulu koju vodi naš fra Ilija Barišić. Mladi će imati štand u klaustru. Hvala Gradu koji im je omogućio izložiti štand na Narodnom trgu.
Do sada su kroz ovu Korizmu prikupili 7.700 KN
Unaprijed hvala. Fra Drago

fra Ilija Barišić piše:
From: ilija barisic
To: Fra Drago Ljevar
Sent: Saturday, April 02, 2011 9:59 AM
Dragi Fra Drago, Mir i Dobro!
Malo korizmeni pastoralni program...ponajviše tehnika zakazala...već par tjedana nije bili veze...možda Gadafi potrgao satelitske veze...
Vaša Misija ljubavi se nastavlja...Kumstva...To je zaista Providonosno...HVALA!
Tražite još 5 Kumčadi osnovne škole. Momentano mi se čini da bi bilo bolje sačekati Rujan-početak nove školske godine...Naime mi smo već u Trećem Tromjesječju školske godine... Ali ako vi mislite da Kumovi ne mogu čekati...mi će mo poslati imena djece koji su sigurno morali platiti dva Tromjesečja.
Očekujem Vaš odgovor i prijedlog.
Pozdravlja odani Fra Ilija
Kako vidite akcija se nastavlja. Hvala svima fra Drago

SATNICA * OBAVIJESTI * SATNICA * OBAVIJESTI * SATNICA
Sveta ispovijed radnim danom od 8 do 11 i od 17,30 do 18,30 sati
U Velikom Tjednu od 8 do 12 i 15 do 19 sati.

Nedjelja 17. IV. CVJETNICA Blagoslov grančica KRIŽNI PUT u 18,30 sati
Ponedjeljak: 18. IV: Apolonije - Kateheza za odrasle u 19,45 h
Utorak 19. IV. Konrad, Ema - 5. od 13. utoraka sv. Anti - molitva. - Kateheza za mlade u 20 sati
Srijeda 20. IV. Sara, Odeta
Četvrtak 21. IV. VELIKI ČETVRTAK 19 sati a u Katedrali Misa posvete ulja u 9 sati. Getsemanska ura u 22 sata
Petak 22. IV. VELIKI PETAK OBREDI ZAPOČINJU U 19 SATI
Subota 23. IV VELIKA SUBOTA U 22 SATA VAZMENO BDIJENJE. Blagoslov jela
Nedjelja 24. IV. USKRS Blagoslov jela
Iiduće NEDJELJE SU MISE u 8,30 u 10 i u 19 sati
Svaki dan je misa u 7 i 19 sati
Služba časova (časoslov): svagdanom u sv. misi,
nedjeljom i svetkovinama Večernja u 18,30 sati.
Prve nedjelje u mjesecu sastanak s FSR-om sat vremena prije večernje mise
Euharistijsko klanjanje: u petak poslije Mise
Krunicu molimo svaki dan u 18,30 sati.

OBNOVA PODA U CRKVI SV. FRANE
17. travnja 2011. Misu imamo u crkvi. Još imamo za postaviti kamen u dnu crkve do oltara Srca Isusova.
Radovi za sada idu po predviđenom planu i trajati će sve do Uskrsa. Kroz ovo vrijeme misa će biti u jutarnjim satima u kapelici sv. Ante, a večernja u samostanskoj blagovaonici. Ovoga tjedna smo primili 1850 KN. Hvala. Molimo Vas da nam pomognete platiti (prema svojim mogućnostima) podno grijanje i izvedene radove. Župa Preko je darovala oltarnu ploču. Hvala im (posebno župniku Don Mariju i Nadbiskupu koji su velikodušno ustupili oltarnu ploču). Svaki Vaš dar je dobrodošao i unaprijed Vam zahvaljujemo.
Za sve koji žele uplatiti novac na žiro račun mogu preuzeti uplatnicu u sakristiji.
Vi možete svoje priloge uplatiti za grijanje u sakristiji ili preko žiro računa:
Samostan sv. Frane u Zadru Hypo Alpe-Adria Bank d. d., Zagreb:
2500009-1101027824 s naznakom da je to za crkvu i samostan
sv. Frane u Zadru.

Posebno preporučamo pogledajte nedjeljna i blagdanska čitanja u PPT i PPS prezentacijama.
www.svetifrane.org (stranica našeg samostana sv. Frane u Zadru)
www.mali-brat.com (stranica naših mladih sv. Frane Zadar)
www.ofm-sv-jeronim.hr (stranica naše Provincije sv. Jeronima Zadar)
www.svetinikola.hr (stranica župe sv. Nikole Tavelića u Rijeci)